Cod galben de vânt în mai multe localități din țară. Zonele vizate de avertismentul meteo
Administraţia Naţională de Meteorologie a emis, vineri dimineaţa, două atenţionări nowcasting de cod galben de vânt, valabile în orele următoare în zonele înalte din patru judeţe.
Potrivit ANM, în zonele de munte de peste 1800 din Argeş, Prahova şi Dâmboviţa se vor semnala intensificări ale vântului care vor depăşi la rafală 90...100 km/h.
De asemenea, în mai multe localităţi din judeţul Caraş-Severin, intensificările vântului vor depăşi la rafală 55 km/h, iar la peste 1800 m vor depăşi 90 km/h.
Pe de altă parte, este Cod galben de ceaţă în mai multe localităţi din judeţul Iaşi.
Avertizările de fenomene periculoase imediate se emit pentru o perioadă de maximum 6 ore.